Ministrstvo za kmetijstvo, Dunajska cesta 22, Ljubljana (v nadaljnjem besedilu: naročnik), ki ga zastopa minister Janez Cigler Kralj, matična številka 2399253000, identifikacijska številka SI 31162991


in


XXXX XXXX, naslov, zakoniti zastopnik, matična in identifikacijska številka (v nadaljnjem besedilu: izvajalec) 


skleneta



POGODBO št. 2330-27-000002_
o ureditvi medsebojnih razmerij z računovodsko pisarno za izvajanje nalog
 javnega pooblastila za obdobje 2027 do vključno 2031
 (v nadaljnjem besedilu: pogodba)



1. člen

Naročnik in izvajalec kot pogodbeni stranki ugotavljata:

- da naročnik in izvajalec za namen izvajanja nalog javnega pooblastila iz 26. člena Zakona o kmetijstvu, Ur. L. RS, št. 100/25 (v nadaljnjem besedilu: ZKme-2) za poročevalsko obdobje 2027 do 2031 sklepata pogodbo (v nadaljnjem besedilu: pogodba), ki ureja medsebojna razmerja med naročnikom in izvajalcem v skladu s 14. členom Pravilnika o podrobnejših pravilih delovanja mreže FSDN (Ur. L. RS št. 1218/26 (v nadaljnjem besedilu: Pravilnik FSDN);

- da je pogodba skladna s predpisi EU (Uredba Sveta (ES) št. 1217/2009, Delegirana Uredba Komisije (EU) št. 2024/1417, Izvedbena uredba 2024/2746/EU in definicij kazalnikov, uporabljenih za standardne rezultate (RI/CC 1750), (v nadaljnjem besedilu RICC 1750));

- da je naročnik skladno s tretjim odstavkom 26. člena ZKme-2  izvedel javni razpis, objavljen v Pravno informacijskem sistemu RS št. xx dne xxx za podelitev javnega pooblastila računovodski pisarni, ki bo opravljala naloge in obveznosti računovodske pisarne po metodologiji FSDN (v nadaljnjem besedilu: javni razpis);

- da je naročnik izvajalcu skladno s četrtim odstavkom 26. člena ZKme-2 po izvedenem javnem razpisu z odločbo št. XX z dne XX podelil javno pooblastilo za izvajanje nalog in obveznosti računovodske pisarne po metodologiji FSDN v skladu s predpisi EU za obdobje poročevalskih let od 2027 do vključno 2031 (v nadaljnjem besedilu: javno pooblastilo);

- da bo izvajalec za posamezno poročevalsko leto pripravil do 2.000 končnih poročil poročevalskih kmetij; 

- da se višina letnega plačila, ki ga bo prejel izvajalec za svoje delo za posamezno poročevalsko leto in posamično poročevalsko kmetijo, oblikuje kot določa Izvedbena uredba 2024/2746/EU; 

- da se izvajalcu skladno s tretjem odstavkom 7. člena Pravilnika FSDN za pravilno obdelana končna poročila poročevalskih kmetij, uvrščena v vzorec FSDN, izplača letno plačilo v višini 100 % letnega plačila, določenega v izvedbeni uredbi 2024/2746/ EU ter pavšalno plačilo za pravilno obdelana končna poročila drugih poročevalskih kmetij, ki znaša za poročevalsko leto 2027 50 % zneska letnega plačila, za poročevalsko leto 2028 in vsa nadaljnja poročevalska leta pa 30 % letnega plačila (v nadaljnjem besedilu: pavšalno plačilo);

- da izvajalec za pravilno obdelana končna poročila poročevalskih kmetij, uvrščenih v vzorec FSDN, prejme letno plačilo v enaki višini za vse poročevalske kmetije, ki so bile oddane v sistem RICA-1, ne glede na to, ali jih je EU v sistemu RICA-1, prepoznala kot ustrezne (v nadaljnjem besedilu: ustrezna končna poročila) ali ne (v nadaljnjem besedilu: presežna končna poročila);

- da je nosilec javnega pooblastila pred obojestranskim podpisom pogodbe posredoval izjave o varovanju podatkov za vsako izmed oseb navedenih na seznamu zaposlenih iz Priloge Razpisni obrazec št. 2 »Kadri«. Seznam je tudi priloga pogodbe;

- da so ostala medsebojna razmerja med naročnikom in izvajalcem urejena z besedilom javnega razpisa, razpisno dokumentacijo, Navodili za delovanje računovodske pisarne po javnem pooblastilu, Programom nadzora delovanja računovodske pisarne po javnem pooblastilu, Sporazumom o obdelovanju osebnih podatkov, Pravilnikom FSDN ter drugimi predpisi.


2. člen

Računovodska pisarna v okviru javnega pooblastila opravlja naslednje naloge:

1.	obdelovanje podatkov FSDN iz mesečnih in letnih poročil poročevalskih kmetij ter drugih podatkov poročevalskih kmetij po metodologiji FSDN in zagotavljanje njihove pravilnosti (resničnost, popolnost in natančnost).Naloga zajema sprejem, vnos, kontrolo in arhiviranje in se izvaja v sledečih opravilih:

a)	priprava elektronske verzije poročevalskih obrazcev in usposabljanje nosilcev poročevalskih kmetij za uporabo programske opreme FSDN, 

b)	zagotavljanje tiskanja obrazcev in posredovanje obrazcev za pripravo poročil vsem poročevalskim kmetijam iz vzorca FSDN, kadar obrazcev ne izpolnjujejo elektronsko,

c)	sprejemanje izpolnjenih mesečnih in letnih poročevalskih obrazcev poročevalskih kmetij,

d)	vnos podatkov iz prejetih obrazcev v aplikacijo programske opreme »Evidence FADN računovodske pisarne« oziroma zagotoviti poročevalski kmetiji direkten vnos podatkov v informacijski sistem,

e)	izvajanje logičnih kontrol vnesenih podatkov, opredeljenih v navodilih za izvajanje nalog računovodske pisarne in odprava napak ter priprava obrazložitev,

f)	vodenje evidence prejetih poročevalskih obrazcev,

g)	kontroliranje in navzkrižno preverjanje prejetih podatkov FSDN pri poročevalskih kmetijah, vključno s preverjanjem pravilnosti in popolnosti podatkov, pridobljenih iz uradnih evidenc ministrstva, 

h)	uskladitev ugotovljenih podatkov v poročilih s podatki o poročevalski kmetiji pridobljenih iz uradnih evidenc,

i)	vodenje evidence vseh sprememb podatkov, ki nastanejo v postopku uskladitve med poročevalsko kmetijo in računovodsko pisarno (naziv kmetije in vnašalca spremembe, datum spremembe – dopolnitve, vsebina spremembe),

j)	arhiviranje in varovanje podatkov FSDN poročevalskih kmetij v tabelarični obliki in

k)	predčasna obdelava in priprava podatkov na podlagi zahteve ministrstva, ne glede na roke za posredovanje končnega poročila;

2.	priprava končnih poročil poročevalskih kmetij na podlagi sprejetih podatkov, pri čemer je potrebno pri izvajanju teh nalog zlasti upoštevati, da mora biti končno poročilo za ministrstvo pripravljeno v obliki, kot je predpisano v Izvedbeni uredbi 2024/2746/EU in v roku, kot je predpisan v Pravilniku FSDN in mora biti posredovano ministrstvu v obliki, ki obsega:

a.	PDF izpise vseh končnih poročil poročevalskih kmetij,

b.	končna poročila za vse poročevalske kmetije izven vzorca v tabelarični obliki po metodologiji za poročanje Evropski komisiji, 

c.	zbirno poročilo vzorčnih kmetij posredovanih v informacijski sistem RICA-1 v tabelarični obliki;

3.	priprava zbirnih poročil na podlagi končnih poročil in vnos v informacijski sistem RICA-1, pri čemer je potrebno zlasti upoštevati, da mora biti priprava in vnos zbirnega letnega poročila za Republiko Slovenijo v informacijski sistem RICA-1 izveden v roku in po navodilih, kot to določi Evropska komisija;

4.	vzdrževanje rednega komuniciranja z deležniki mreže FSDN, zlasti z nosilci poročevalskih kmetij med zbiranjem in obdelavo podatkov FSDN;

5.	posredovanje ustreznih odgovorov ministrstvu na vprašanja Evropske komisije, odbora FSDN ali ministrstva v rokih, kot jih določi ministrstvo in sodelovanje v Odboru FSDN;

6.	priprava podatkov za izdelavo analiz in za delovanje panožnih krožkov na zahtevo ministrstva; pri tem zlasti najmanj enkrat letno pripravi analizo podatkov o poslovanju poročevalskih kmetij, pripravi podatke za delovanje panožnih krožkov in v skladu z navodili ministrstva pripravi podatke za potrebe odločanja o oblikovanju ukrepov kmetijske politike v rokih, kot jih določi ministrstvo;

7.	priprava in objava navodil poročevalskim kmetijam o zbiranju in obdelavi podatkov FSDN;

8.	izvajanje usposabljanja za uporabo programske opreme FSDN ter zagotavljanje strojne oziroma programske opreme za izvajanje nalog računovodske pisarne, dokler programske opreme ne zagotovi ministrstvo;

9.	posredovanje poročila o ugotovitvah izvedenih kontrol na poročevalskih kmetijah ministrstvu najpozneje do 31. maja za preteklo poročevalsko leto. Računovodska pisarna mora po prevzemu podatkov ter kontroli popolnosti, natančnosti in resničnosti, izvesti kontrolo stanja podatkov na kraju samem, to je na poročevalskih kmetijah, v obsegu 3 % poročevalskih kmetij izbranih v vzorec in 2 % ostalih poročevalskih kmetij. O ugotovitvah opravljenih kontrol se pripravi pisno poročilo ministrstvu najkasneje do 31. maja za preteklo poročevalsko leto. Poročilo mora vsebovati analizo zapisnikov o ugotovitvah posameznih kontrol;

10.	posredovanje podatkov FSDN ministrstvu za potrebe znanstvenoraziskovalnih namenov v anonimizirani ali psevdonimizirani obliki, pri tem zlasti upošteva navodila ministrstva za pripravo podatkov za znanstveno raziskovalne namene.

Rok za dokončanje del opredeljenih v drugi in tretji točki prejšnjega odstavka za posamezno poročevalsko leto je do 1. 12. naslednjega koledarskega leta. 


3. člen

Izvajalec se zavezuje:

1. prevzeta dela opraviti strokovno, v skladu predpisano metodologijo FSDN s strani EK;
1. za izvajanje aktivnosti iz te pogodbe ves čas zagotavljati zadostno število strokovno usposobljenih ljudi; 
1. pri izvajanju nalog upoštevati navodila za delovanje Računovodske pisarne iz 7, točke prvega odstavka 6 člena Pravilnika FSDN;
1. uporabnikom pravočasno zagotoviti obrazce za poročanje oziroma jim pravočasno zagotoviti dostop za neposredni vnos v programsko opremo;
1. dostaviti naročniku vse informacije, ki jih ta zahteva za izpolnjevanje svojih obveznosti, in omogočiti naročniku vpogled v potek del;
1. da ne bo objavil nobenih poročevalskih podatkov kmetij ali kakršnihkoli drugih podrobnosti, ki jih dobi med opravljanjem svojih dolžnosti ali naključno pri opravljanju svojih dolžnosti v zvezi z mrežo podatkov o trajnostnosti kmetij; 
1. podatke ustrezno arhivirati v skladu s predpisi s področja ravnanja z dokumentarnim in arhivskim gradivom;
1. da podatkov, opredeljenih v tej pogodbi, ne bo uporabljal ali posredoval za druge namene, kot je to dogovorjeno v tej pogodbi;
1. ves čas izvedbe del sodelovati z naročnikom in upoštevati njegova navodila;
1. obvestiti naročnika, kadar ugotovi neodzivnost nosilca, kot je določena v petem odstavku 22. člena Pravilnika FSDN;
1. naročnika pravočasno seznaniti z vsemi potrebnimi informacijami, ki bi lahko imele za posledico zamude ali zastoj pri izvedbi del po tej pogodbi oziroma bi lahko vplivale na vsebinsko oziroma časovno izvajanje del;
1. naročnika nemudoma oz. najkasneje v petih dneh obvestiti v primeru, če se spremenijo dejstva in okoliščine, ki vplivajo na izpolnjevanje pogojev iz 1. člena te pogodbe, vključno z dejstvi in okoliščinami s področja informacijske varnosti in varstva podatkov ter s tistimi, ki jih je navedel v prijavi na javni razpis; 
1. storiti vse, kar spada v obseg prevzetih obveznosti, in izvršiti pogodbeno nalogo v korist naročnika;
1. na zahtevo naročnika posredovati odgovore na vsa zastavljena vprašanja in vsa zahtevana gradiva ter dokumente v zvezi s predmetom pogodbe;
1. na svoje stroške zagotoviti računalniško programsko opremo za obdelavo podatkov s spremenljivkami, ki jih določa Izvedbena uredba 2024/2746/EU, dokler te ne zagotovi naročnik;
1. na svoje stroške zagotoviti ustrezno prilagajanje računalniškega programa za obdelavo podatkov, morebitnim spremembam predpisov EU (Uredba Sveta (ES) št. 1217/2009, Uredbe 1217/2009/ES), dokler tega ne zagotovi naročnik;
1. kadarkoli pri izvedbi nadzora izvajanja predmeta pogodbe, revizij, pregledov na kraju samem in preiskav odhodkov, ki jih financira Unija v skladu z uredbo 2024/2746/EU, zagotoviti sodelovanje z naročnikom, EK, Evropskim javnim tožilstvom, Evropskim uradom za boj proti goljufijam in Računskim sodiščem ter drugimi pristojnimi organi in pooblaščenimi osebami ter zagotoviti vso potrebno dokumentacijo, pojasnila in druga zahtevana gradiva.


4. člen

Naročnik bo izvajalcu za posamično poročevalsko leto posredoval:
· seznam poročevalskih kmetij v vzorcu in izven vzorca, ki so za posamično poročevalsko leto z naročnikom podpisale pogodbo o sodelovanju v mreži FSDN v skladu s 16. členom Pravilnika FSDN in
· podatke iz evidence podatkov o trajnostnosti kmetijskih gospodarstev iz 165. člena ZKme-2.

Naročnik podatke za posamezno poročevalsko leto posreduje izvajalcu do 31. julija naslednjega koledarskega leta.

Naročnik bo seznanil izvajalca, če bo prišlo do okoliščin, ki bi lahko imele za posledico zamudo/zastoj pri posredovanju podatkov iz prvega odstavka in bi lahko vplivale na prekoračitev roka iz prejšnjega odstavka. Naročnik bo podal tudi predloge za rešitev. 

Naročnik se tudi zavezuje obveščati izvajalca o vseh spremembah in novostih s področja FSDN, ki izhajajo iz predpisov EU, in področnih nacionalnih predpisov.


5. člen

Pomanjkljivosti, ugotovljene s strani naročnika pri izvajanju programa nadzora v skladu z 20. členom Pravilnika FSDN, je izvajalec dolžan odpraviti na svoj račun in v roku, dogovorjenim z naročnikom, ki pa ne sme biti daljši od 6 mesecev. Opravljeni pregled naročnika pa izvajalca ne odvezuje jamstva za strokovnost in kakovost opravljenih del v skladu z veljavnimi predpisi in standardi in je odgovoren za vso nadaljnjo škodo, ki bi nastala zaradi njihovega neupoštevanja.


6. člen

Znesek letnega plačila (za obdelovanje podatkov poročevalskih kmetij uvrščenih v vzorec FSDN) je določen v 16. členu izvedbene uredbe 2024/2746 EU. 

Neglede na to se za poročevalsko leto 2027 znesek letnega plačila izračuna skladno s 17. členom in Prilogo X, Izvedbene uredbe 2024/2746/EU (v nadaljnjem besedilu: plačilo po Izvedbeni uredbi) kot:

1. znesek za podatke FADN: za vsako ustrezno izpolnjeno poročilo kmetijskega gospodarstva za obstoječe podatke v preglednicah FADN (enomestna šifra A do M; v nadaljnjem besedilu: podatki FADN), ki je skladen z zneskom plačila po Izvedbeni uredbi (točka (a) prvega odstavka 17. člena Izvedbene uredbe 2024/2746/EU). V kolikor podatki FADN niso izpolnjeni v celoti, se to plačilo za poročilo, ki vsebuje nepopolne podatke FADN, ne dodeli;

1. znesek za podatke FSDN: za nove FSDN spremenljivke v obstoječih preglednicah FADN (enomestna A do M) ter za spremenljivke FSDN v novih preglednicah FSDN (dvo - ali trimestna šifra); v nadaljnjem besedilu: podatki FSDN. Ta znesek je skladen z zneskom plačila po Izvedbeni uredbi (točka (c) prvega odstavka 17. člena Izvedbene uredbe 2024/2746/EU). V kolikor v posamični preglednici manjkajo podatki FSDN, se tako poročilo šteje za ustrezno izpolnjeno za podatke FSDN, vendar, se plačilo za vsako nepopolno preglednico zniža za 21 EUR;

c)	V primeru, da je skupno število ustrezno izpolnjenih poročil za poročevalsko leto 2027 manjše od 80-odstotnega praga zahtevanih poročil, se znesek za vsako poročilo kmetijskega gospodarstva iz točk (a) in (b) tega člena zmanjša za 20 %; če je bilo tako zmanjšanje že uporabljeno za dve predhodni zaporedni leti, pa znižanje za vsako poročilo kmetijskega gospodarstva znaša 25 % plačila kot je določeno v členu 19(1)(a) Uredba Sveta (ES) št. 1217/2009 v skladu z Izvedbeno uredbo 2024/2746/EU.

Znesek pavšalnega plačila (za pravilno obdelana končna poročila drugih poročevalskih kmetij) znaša za poročevalsko leto 2027 50 % zneska letnega plačila iz prvega odstavka, za poročevalsko leto 2028 in vsa nadaljnja poročevalska leta pa 30 % letnega plačila letnega plačila iz drugega odstavka.


7. člen 

Dinamika izplačevanja za posamično poročevalsko leto se izvajalcu izvede v dveh obrokih in na način:


1) plačilo predhodnega financiranja na začetku poročevalskega leta in sicer:

- za poročevalske kmetije, uvrščene v vzorec FSDN, v višini letnega plačila iz prvega odstavka 6. člena pogodbe:

· za 50 % števila poročevalskih kmetij od zahtevanega vzorca FSDN naročnik izvede izplačilo s PP 251013 FSDN – EU letni podatki o trajnostnosti kmetij v okviru NRP 2330-25-0033 Podatki o trajnostnosti kmetij - FSDN;

- za druge poročevalske kmetije, v višini pavšalnega plačila iz tretjega odstavka 6. člena pogodbe:

· za 50 % števila drugih poročevalskih kmetij, ki jih naročnik vodi v mreži FSDN naročnik izvede izplačilo s proračunske postavke PP 251011- FSDN- letni podatki o trajnostnosti kmetij v okviru NRP 2330-25-0033 Podatki o trajnostnosti kmetij – FSDN.


2) izravnalno plačilo za posamezno poročevalsko leto, se izplača po tem, ko so oddana končna poročila poročevalskih kmetij v vzorcu FSDN predložena naročniku preko RICA-1 najkasneje do 15. decembra po preteku posamičnega poročevalskega leta in sicer:

- za poročevalske kmetije, uvrščene v vzorec FSDN

a. za tisto število preostalih poročevalskih kmetij v vzorcu FSDN, ki niso bile predhodno financirane in za katere je bil v sistem RICA-1 oddano ustrezno končno poročilo naročnik izvede izplačilo s proračunske postavke PP 251013 FSDN – EU letni podatki o trajnostnosti kmetij v okviru NRP 2330-25-0033 Podatki o trajnostnosti kmetij – FSDN,

b. za tisto število preostalih poročevalskih kmetij v vzorcu FSDN, ki niso bile predhodno financirane in za katere je bil v sistem RICA-1 oddano presežno končno poročilo naročnik izvede izplačilo s proračunske postavke PP 251011- FSDN- letni podatki o trajnostnosti kmetij v okviru NRP 2330-25-0033 Podatki o trajnostnosti kmetij – FSDN;

- druge poročevalske kmetije

a. za tisto število preostalih drugih poročevalskih kmetij, ki niso bile predhodno financirane naročnik izvede izplačilo s proračunske postavke PP 251011- FSDN- letni podatki o trajnostnosti kmetij v okviru NRP 2330-25-0033 Podatki o trajnostnosti kmetij – FSDN.

Izvajalec je upravičen do plačila samo za tiste poročevalske kmetije za katere je oddal ustrezno izpolnjena kočna poročila v skladu z drugim odstavkom 8. člena Uredbe Sveta (ES) št. 1217/2009 in 13. členom Izvedbene uredbe 2024/2746/EU.


8. člen


1) Postopek za izplačilo predhodnega financiranja 

Potem ko naročnik v skladu s predpisi EU od EK prejme sredstva za predhodno financiranje, o tem obvesti izvajalca, ki naročniku izstavi zahtevek in e-račun za izplačilo sredstev za predhodno financiranje po tej pogodbi.

2) Postopek za izplačilo izravnalnega financiranja 

a. izvajalec predloži zbirno in končna poročila za posamično poročevalsko leto naročniku na ustrezen način kot to določa Pravilnik FSDN najkasneje do 1. decembra naslednjega koledarskega leta, 

b. izvajalec za končna poročila drugih poročevalskih kmetij in presežna končna poročila poročevalskih kmetij v vzorcu FSDN, predloži poročilo o ugotovitvah izvedenih testov skladnosti, ki jih EK uporablja za ustrezno predložitev podatkov v sistemu RICA-1, kadar jih šteje za ustrezno izpolnjena v skladu z drugim odstavkom 8. člena Uredbe Sveta (ES) št. 1217/2009 in 13. člen Izvedbene uredbe 2024/2746/EU (v nadaljnjem besedilu: testi skladnosti končnih poročil);

c. naročnik preveri prejeto poročilo izvajalca o izvedenih testih skladnosti končnih poročil drugih poročevalskih kmetij in presežnih končnih poročil poročevalskih kmetij v vzorcu FSDN;

d. izvajalec priloži poročilo o opravljenem delu, z navedbo opravljenih nalog, obsega del, rezultatov testa skladnosti, obračuna stroškov dela in materialnih stroškov, s katerim utemeljuje zahtevani znesek in izkazuje, da plačilo ni prekomerno glede na dejanske stroške;

e. poročila izvajalca pregleda in potrdi s strani naročnika določen skrbnik pogodbe;

f. izvajalec na podlagi potrditve poročila naročniku izstavi zahtevek za plačilo. V zahtevku mora biti jasno razvidno katere poročevalske kmetije so:

· v vzorcu FSDN in je bilo za njih oddano ustrezno končno poročilo,
· v vzorcu FSDN in je bilo za njih oddano presežno končno poročilo ter 
· druge poročevalske kmetije zunaj vzorca.

Izvajalec po obvestilu naročnika o prejemu nakazila sredstev s strani EK naročniku izstavi račun v obliki e-računa.

Rok za vsa plačila je največ 30 dni (oz. rok, ki ga za plačila v breme državnega proračuna določa vsakokratni Zakon o izvrševanju proračunov Republike Slovenije) od prejema e-računa izvajalca, ki ga izvajalec izstavi v skladu z določili tega člena.


9. člen

Izvajalec je naročniku na njegovo zahtevo dolžan kadarkoli izročiti podatke FSDN in rezultate standardne obdelave skladno z RICC 1750 in druge rezultate, nastalih pri izvajanju nalog računovodske pisarne.

Izvajalec je naročniku dolžan posredovati analize podatkov o poslovanju poročevalskih kmetij enkrat na leto. Analiza lahko zajema katerikoli podatek FSDN poročevalske kmetije.


10. člen

Okvirna vrednost pogodbe za plačilo opravljenih del znaša 4.450.701,74 EUR; vir financiranja je zagotovljen znotraj NRP 2330-25-0033 Podatki o trajnostnosti kmetij - FSDN, na proračunskih postavkah (PP) 251013 FSDN –EU–letni podatki o trajnostnosti kmetij in PP 251011- FSDN- letni podatki o trajnostnosti. Dinamika izplačevanja, ki se začne v 2027 in se izteče do 31.12. 2033, je prikazana v spodnji preglednici.

Naročnik bo izvajalcu plačal za opravljene storitve na njegov transakcijski račun št. ______________________________________

Naročnik prevzame obveznosti iz tega člena z odložnim pogojem v skladu z vsakokratnim Zakonom o izvrševanju proračunov Republike Slovenije, s katerim se izvajanje obveznosti odloži, dokler sredstva niso zagotovljena v finančnem načrtu naročnika.


11. člen

Izvajalec je dolžan nemudoma vrniti vsa neupravičeno prejeta sredstva na transakcijski račun naročnika št. SI56 0110 0630 0109 972, skupaj z zakonitimi zamudnimi obrestmi od dneva prejema sredstev do dneva vračila. Kot neupravičena se štejejo tudi sredstva prejeta v primeru dvojnega financiranja, prekomerno plačilo oziroma kadar prvi del plačila iz 1. točke prvega odstavka 9. člena te pogodbe presega končni obračunani znesek. 


12. člen

Sredstva po tej pogodbi ne predstavljajo prometa blaga in storitev po zakonu, ki ureja davek na dodano vrednost, zato se DDV ne obračuna.


13. člen

Če izvajalec iz objektivnih razlogov ne more pravočasno izpolniti pogodbenih obveznosti, je o tem dolžan obvestiti naročnika najkasneje v roku 3 (treh) dni po nastanku teh razlogov in predlagati primerno podaljšanje roka, pred njegovim potekom.

Naročnik odloči o podaljšanju pogodbenega roka glede na njegovo smiselnost. 

Naročnik in izvajalec soglašata, da v primeru nastanka škode naročniku lahko naročnik uveljavlja povračilo po splošnih načelih odškodninske odgovornosti.


14. člen

Naročnik določa za svojega skrbnika pogodbe odgovornega vodjo NOE za FSDN___________________________, ki je pooblaščen, da ga zastopa glede vseh zadev, ki so vezane na predmet te pogodbe. Izvajalec določa za skrbnika pogodbe odgovorno osebo izvajalca_________________________________ , ki je pooblaščen, da zastopa izvajalca glede vseh zadev, ki so vezane na predmet te pogodbe.


15. člen

Vsaka pogodbena stranka lahko zaradi kršitve določb te pogodbe s strani druge stranke odstopi od pogodbe. Odstop pogodbe zaradi kršitve določb je možen le v pisni obliki s trimesečnim odpovednim rokom.

Naročnik lahko odstopi od pogodbe tudi v primeru prenehanja javnega pooblastila, kot je določeno v petem odstavku 26. člena ZKme-2.

V primeru kršitve določb pogodbe s strani izvajalca ali prenehanja javnega pooblastila mora ta predati vso dokumentacijo in zbrane podatke ter podatke izbrisati.

V primeru odstopa od pogodbe katerekoli pogodbene strani lahko naročnik zahteva vračilo že izplačanih sredstev po tej pogodbi skupaj z zakonitimi zamudnimi obrestmi od dneva prejema sredstev do dneva vračila.

Izvajalec se strinja, da lahko naročnik v primeru, ko izvajalec ne bo opravil svojih obveznosti po tej pogodbi, na račun izvajalca izvede dela po tej pogodbi z drugim izvajalcem.


16. člen

V primeru, da pri tej pogodbi kdo v imenu ali na račun druge pogodbene stranke iz te pogodbe, predstavniku ali posredniku organa ali organizacije iz javnega sektorja obljubi, ponudi ali da kakšno nedovoljeno korist za:

-	pridobitev posla ali
-	za sklenitev posla pod ugodnejšimi pogoji ali
-	za opustitev dolžnega nadzora nad izvajanjem pogodbenih obveznosti ali
-	za drugo ravnanje ali opustitev je naročniku, organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku naročnika, organa, posredniku organa ali organizacije iz javnega sektorja, drugi pogodbeni stranki ali njenemu predstavniku, zastopniku, posredniku;

je pogodba nična.

Naročnik bo v primeru ugotovitve o domnevnem obstoju dejanskega stanja iz prvega odstavka tega člena ali obvestila Komisije za preprečevanje korupcije ali drugih organov, glede njegovega domnevnega nastanka, pričel z ugotavljanjem pogojev ničnosti pogodbe iz prejšnjega odstavka tega člena oziroma z drugimi ukrepi v skladu s predpisi Republike Slovenije.


17. člen

Pogodba se nanaša na poročevalska leta od 2027 do vključno 2031 in začne veljati, ko jo podpišeta obe pogodbeni stranki. Pogodba je sklenjena za določen čas, in sicer do izvedbe celotne storitve po pogodbi oziroma najdlje do 31. 12. 2033.

Veljavnost pogodbe preneha s pisnim sporazumom ali z odstopom od pogodbe skladno s 17. členom te pogodbe.


18. člen 

Pogodbeni stranki bosta morebitne spore iz te pogodbe reševali sporazumno. V kolikor to ne bo mogoče, je za odločitev o sporu pristojno stvarno sodišče v Ljubljani. 


19. člen

Glede vprašanj, ki jih pogodba ne ureja, se smiselno uporabljajo določbe iz javnega razpisa, vloge vlagatelja na javni razpis, na podlagi katere je bilo izvajalcu podeljeno javno pooblastilo iz 1. člena te pogodbe, določbe veljavnih predpisov, ki urejajo področje predmeta pogodbe in določila veljavnega Obligacijskega zakonika.


20. člen

Izvajalec kot obdelovalec in ministrstvo kot upravljavec osebnih in drugih podatkov skleneta sporazum o posredovanju podatkov v skladu z 28. členom Splošne uredbe o varstvu podatkov[footnoteRef:1], s katerim določita obveznosti obdelovalca do upravljavca in v katerem so urejeni zlasti še vsebina in trajanje obdelave, narava in namen obdelave, vrsta osebnih podatkov, kategorije posameznikov, na katere se nanašajo osebni podatki ter obveznosti in pravice upravljavca. [1: ) Uredba (EU) 2016/679 Evropskega parlamenta in Sveta z dne 27. aprila 2016 o varstvu posameznikov pri obdelavi osebnih podatkov in o prostem pretoku takih podatkov ter o razveljavitvi Direktive 95/46/ES (Splošna uredba o varstvu podatkov) (Besedilo velja za EGP) (UL št. L 119 z dne 4.5.2016).
] 



21. člen

Izvajalec je v celoti odgovoren za izvedbo del po tej pogodbi, ne glede na to ali je posamezna dela ali naloge dal v izvajanje tretji osebi. Izvajalec bo naročniku povrnil povzročeno škodo ali izgubo, če nastane v zvezi z izvajanjem te pogodbe, v obsegu svoje odgovornosti oziroma odgovornosti katerekoli tretje osebe, neposredno s strani izvajalca ali posredno vključene v izvajanje del iz te pogodbe.


22. člen

Vsaka pogodbena stranka lahko predlaga spremembe določil te pogodbe, če bi to terjale spremembe zakonodaje ali če bi se določila izkazala kot neprimerna. Spremembe se dogovorijo in uredijo v obliki aneksa k tej pogodbi.

Če katerokoli od določil pogodbe je ali postane neveljavno, to ne vpliva na ostala določila pogodbe. 
Neveljavno določilo se nadomesti z veljavnim, ki mora čim bolj ustrezati namenu, ki ga je želelo doseči neveljavno določilo.


23. člen

Pogodba je sestavljena v 4 (štirih) izvodih, od katerih prejmeta naročnik in izvajalec po 2 (dva) izvoda.






	V __________________, 

	
	V Ljubljani, ____________________ 

	
(naziv izvajalca)
	
	
Ministrstvo za kmetijstvo

	
	
	

	Naziv odgovorne osebe izvajalca
	
	Janez Cigler Kralj

	
	
	MINISTER

	
	
	

	
	
	







